Sepon (elv)

Sepon (vietnamesisk: Sông Sepon, laotisk: Se Pon) er en liten elv ved byen Lao Bao i provinsen Quang Tri i Vietnam.Lao Bao Map — Satellite Images of Lao Bao, maplandia.com, hentet 31. august 2012 Elven danner grensen mellom Vietnam og Laos hvor den ene siden av elven tilhører Vietnam og den andre tilhører Laos, nærmere bestemt provinsen Savannakhet.

Sepon er 1 meter dyp og ca. 100 meter bred. Rundt elven er det jungel med store, høye trær. Siden det er langt til nærmeste industriområde, er vannet rent og friskt i sommerhalvåret.

Elven danner grensen mellom Lao Bao (Vietnam) og Savannakhet (Laos) og fungerer derfor som en hovedåre for handel i begge provinsene. Elven brukes til handelstrafikk på begge sider og flere båter krysser elven daglig for å levere varer til innbyggerne. Seponelven regnes som en handelsbro som forbinder handelstrafikken mellom Vietnam og Thailand fordi elven har forbindelse gjennom hele provinsen Savannakhet i Laos til elven Mekong på grensen mellom Thailand og Laos.

 Referanser 

Kategori:Elver i Vietnam
Kategori:Elver i Laos
Kategori:Mekongs vassdragsområde